Viața este o minune de neînțeles, fiindcă se consumă și se risipește necontenit, dar totuși persistă și rămâne. Mulți au încercat să descrie esența vieții. Cu toate acestea, fiecare dintre noi are propriul său unghi de vedere asupra ei. Pentru unii, viața este grea, crudă și nemiloasă, iar aceștia o iau ca pe ceva garantat și așteaptă ca destinul să-și joace rolul.
Există, totuși, și oameni care privesc viața ca pe o provocare. Pentru ei, viața este colorată și dulce, chiar dacă au suișuri și coborâșuri. Este, de asemenea, plină de probleme, iar aceste probleme sunt rezultatul confruntării cu provocările. Această luptă este un balsam care face durerea suportabilă. Ne oferă șansa să vedem cât de mari luptători suntem, și indiferent de rezultatele pe care le obținem, continuăm să trăim.
Voi încerca să vi-o prezint pe Stela Bugar din Ecica, o femeie ajunsă la vârsta de 73 de ani, al cărei parcurs de viață a fost o luptă continuă.
Am avut prima întâlnire acum mulți ani, la începutul anilor 2000, când am început să colaborăm la săptămânalul „Libertatea”. Când aveam teren prin Ecica, mă ajuta să găsesc materiale și persoane „potrivite”. Întotdeauna amabilă și dornică de ajutor, deoarece știa ce înseamnă să cauți subiecte jurnalistice, fiind și ea, din tinerețe, o colaboratoare și cititoare fidelă a publicațiilor CPE „Libertatea”.
Teodora SMOLEAN
Articolul integral îl puteți citi în numărul 21 din 25 mai